CELEX: 32018D1876
Language: hr
Date: 2018-11-29 00:00:00
Title: Provedbena odluka Komisije (EU) 2018/1876 оd 29. studenoga 2018. o odobrenju tehnologije koja se upotrebljava u 12-voltnim učinkovitim alternatorima za upotrebu u lakim gospodarskim vozilima s konvencionalnim motorima s unutarnjim izgaranjem kao inovativne tehnologije za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (Tekst značajan za EGP.)

30.11.2018   
               
               
                  HR
               
               
                  Službeni list Europske unije
               
               
                  L 306/53
               
            
         PROVEDBENA ODLUKA KOMISIJE (EU) 2018/1876
         оd 29. studenoga 2018.
         o odobrenju tehnologije koja se upotrebljava u 12-voltnim učinkovitim alternatorima za upotrebu u lakim gospodarskim vozilima s konvencionalnim motorima s unutarnjim izgaranjem kao inovativne tehnologije za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (1), a posebno njezin članak 12. stavak 4.,
         budući da:
         
                     (1)
                  
                  
                     Dobavljač Mitsubishi Electric Corporation (MELCO), kojega u Uniji zastupa MELCO Electric Automotive Europe B.V., podnio je 22. prosinca 2017. zahtjev da se alternator MELCO GXi za vozila kategorije N1 odobri kao ekoinovacija. Zahtjev je ocijenjen u skladu s člankom 12. Uredbe (EU) br. 510/2011 i Provedbenom uredbom Komisije (EU) br. 427/2014 (2).
                  
               
                     (2)
                  
                  
                     Informacijama dostavljenima u zahtjevu dokazuje se da su ispunjeni uvjeti i kriteriji iz članka 12. Uredbe (EU) br. 510/2011 te članaka 2. i 4. Provedbene uredbe (EU) br. 427/2014. Stoga bi alternator MELCO GXi za primjenu u vozilima kategorije N1 trebalo odobriti kao ekoinovaciju.
                  
               
                     (3)
                  
                  
                     Provedbenim odlukama 2013/341/EU (3), 2014/465/EU (4), (EU) 2015/158 (5), (EU) 2015/295 (6), (EU) 2015/2280 (7) i (EU) 2016/588 (8) Komisija je odobrila šest zahtjeva u pogledu tehnologija kojima se poboljšava učinkovitost alternatora za vozila kategorije M1. Na temelju iskustva stečenog ocjenjivanjem tih zahtjeva te iz informacija navedenih u zahtjevu dobavljača MELCO Electric Automotive Europe B.V. na temelju kojih se donosi ova Odluka, nedvojbeno je i na zadovoljavajući način dokazano da alternator MELCO GXi za vozila kategorije N1 kao 12-voltni (12 V) alternator s minimalnom učinkovitošću od 73,4 % do 74,2 %, ovisno o pogonskom sklopu, ispunjava kriterije iz članka 12. Uredbe (EU) br. 510/2011 i Provedbene uredbe (EU) br. 427/2014 te postiže smanjenje emisija CO2 od barem 1 g CO2/km u odnosu na osnovni alternator s učinkovitošću od 67 %.
                  
               
                     (4)
                  
                  
                     Stoga je primjereno omogućiti proizvođačima da homologacijskom tijelu u smislu Direktive 2007/46/EZ Europskog parlamenta i Vijeća (9) podnesu zahtjev za certifikaciju ušteda CO2 ostvarenih u vozilima s 12-voltnim učinkovitim alternatorima koji ispunjavaju te uvjete. Kako bi se osiguralo da se certificiraju samo uštede CO2 za vozila opremljena alternatorima koji ispunjavaju te uvjete, od proizvođača se treba tražiti da homologacijskom tijelu zajedno sa zahtjevom za certifikaciju dostave izvješće o provjeri koje je izradilo neovisno tijelo za provjeru i kojim se potvrđuje sukladnost.
                  
               
                     (5)
                  
                  
                     Ako homologacijsko tijelo utvrdi da 12-voltni alternator ne ispunjava uvjete utvrđene u ovoj Odluci, zahtjev za certifikaciju ušteda trebalo bi odbiti.
                  
               
                     (6)
                  
                  
                     Primjereno je odobriti ispitnu metodologiju za utvrđivanje ušteda CO2 ostvarenih 12-voltnim učinkovitim alternatorima.
                  
               
                     (7)
                  
                  
                     Kako bi se utvrdile uštede CO2 za vozila opremljena 12-voltnim učinkovitim alternatorom, nužno je definirati osnovnu tehnologiju koja bi trebala poslužiti kao mjerilo za učinkovitost alternatora. Na temelju stečenog iskustva primjereno je 12-voltni alternator s učinkovitošću od 67 % smatrati odgovarajućom osnovnom tehnologijom.
                  
               
                     (8)
                  
                  
                     Ušteda CO2 ostvarena u vozilima opremljenima 12-voltnim učinkovitim alternatorom može se djelomično dokazati ispitivanjem iz Priloga XII. Uredbi Komisije (EZ) br. 692/2008 (10). Stoga je nužno to djelomično obuhvaćanje uzeti u obzir u ispitnoj metodologiji za uštede CO2 ostvarene u vozilima opremljenima 12-voltnim učinkovitim alternatorom.
                  
               
                     (9)
                  
                  
                     Kako bi se 12-voltni učinkoviti alternatori što više primjenjivali u novim vozilima, proizvođač bi trebao imati i mogućnost da jednim zahtjevom za certifikaciju zatraži certifikaciju ušteda CO2 za vozila u koja je ugrađeno nekoliko 12-voltnih učinkovitih alternatora. Međutim, ako se upotrijebi ta mogućnost, trebalo bi se pobrinuti da se primijeni mehanizam kojim će se potaknuti primjena samo najučinkovitijih alternatora.
                  
               
                     (10)
                  
                  
                     Za potrebe utvrđivanja opće oznake ekoinovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ trebalo bi utvrditi pojedinačnu oznaku koja će se upotrebljavati za ovu inovativnu tehnologiju,
                  
               DONIJELA JE OVU ODLUKU:
         
            Članak 1.
            Odobrenje
            Tehnologija koja se upotrebljava u alternatoru MELCO GXi za vozila kategorije N1 odobrava se kao inovativna tehnologija u smislu članka 12. Uredbe (EU) br. 510/2011.
         
         
            Članak 2.
            Zahtjev za certifikaciju ušteda CO2
            
            
               1.   Proizvođač može zatražiti certifikaciju ušteda CO2 ostvarenih jednim ili više 12-voltnih (V) učinkovitih alternatora namijenjenih za uporabu u vozilima kategorije N1 pod uvjetom da se svaki alternator upotrebljava isključivo za punjenje akumulatora vozila i za napajanje električnog sustava vozila dok motor s unutarnjim sagorijevanjem radi te da ispunjava bilo koji od sljedećih uvjeta:
               
                           (a)
                        
                        
                           ako masa učinkovitog 12-voltnog alternatora nije veća od mase osnovnog alternatora od 7 kg, učinkovitost alternatora utvrđena u skladu s Prilogom mora biti najmanje:
                           
                                       i.
                                    
                                    
                                       73,8 % za vozila na benzin;
                                    
                                 
                                       ii.
                                    
                                    
                                       73,4 % za vozila na benzin s turbopuhalom;
                                    
                                 
                                       iii.
                                    
                                    
                                       74,2 % za vozila na dizel;
                                    
                                 
                     
                           (b)
                        
                        
                           ako je masa učinkovitog 12-voltnog alternatora veća od mase osnovnog alternatora od 7 kg, vozilo opremljeno tim alternatorom mora prijeći minimalni prag smanjenja od 1 g CO2/km iz članka 9. stavka 1. točke (a) Provedbene uredbe (EU) br. 427/2014. To smanjenje utvrđuje se uzimajući u obzir dodatnu masu prema formuli 10 iz Priloga ovoj Odluci. Dodatnu masu mora se provjeriti i potvrditi u izvješću o provjeri koje se homologacijskom tijelu mora dostaviti zajedno sa zahtjevom za certifikacije.
                        
                     
            
               2.   Uz zahtjev za certifikaciju ušteda ostvarenih učinkovitim alternatorima dostavlja se neovisno izvješće o provjeri kojim se potvrđuje da su alternatori sukladni s uvjetima iz stavka 1. te se provjerava i potvrđuje masa alternatora.
            
            
               3.   Homologacijsko tijelo mora odbiti zahtjev za certifikaciju ako utvrdi da alternatori nisu sukladni s uvjetima iz stavka 1.
            
         
         
            Članak 3.
            Certifikacija ušteda CO2
            
            
               1.   Smanjenje emisija CO2 zbog upotrebe učinkovitog alternatora iz članka 2. stavka 1. utvrđuje se primjenom metodologije iz Priloga.
            
            
               2.   Ako proizvođač podnese zahtjev za certifikaciju ušteda CO2 za jednu izvedbu vozila u koju je ugrađeno više od jednog učinkovitog alternatora iz članka 2. stavka 1., homologacijsko tijelo mora utvrditi kojim se od ispitanih alternatora postižu najmanje uštede CO2 i zabilježiti tu najnižu vrijednost u odgovarajuću homologacijsku dokumentaciju. Ta se vrijednost navodi u potvrdi o sukladnosti u skladu s člankom 11. stavkom 2. Provedbene uredbe (EU) br. 427/2014.
            
         
         
            Članak 4.
            Oznaka ekoinovacije
            Oznaka ekoinovacije br. 24 unosi se u homologacijsku dokumentaciju uz svako upućivanje na ovu Odluku u skladu s člankom 11. stavkom 1. Provedbene uredbe (EU) br. 427/2014.
         
         
            Članak 5.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 29. studenoga 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 145, 31.5.2011., str. 1.
         
         
            (2)  Provedbena uredba Komisije (EU) br. 427/2014 od 25. travnja 2014. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (SL L 125, 26.4.2014., str. 57.).
         
            (3)  Provedbena odluka Komisije 2013/341/EU od 27. lipnja 2013. o odobrenju alternatora Valeo Efficient Generation Alternator kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 179, 29.6.2013., str. 98.).
         
            (4)  Provedbena odluka Komisije 2014/465/EU оd 16. srpnja 2014. o odobrenju učinkovitog alternatora DENSO kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća i o izmjeni Provedbene odluke Komisije 2013/341/EU (SL L 210, 17.7.2014., str. 17.).
         
            (5)  Provedbena odluka Komisije (EU) 2015/158 оd 30. siječnja 2015. o odobrenju dvaju visokoučinkovitih alternatora proizvođača Robert Bosch GmbH kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 26, 31.1.2015., str. 31.).
         
            (6)  Provedbena odluka Komisije (EU) 2015/295 оd 24. veljače 2015. o odobrenju učinkovitog alternatora MELCO GXi kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 53, 25.2.2015., str. 11.).
         
            (7)  Provedbena odluka Komisije (EU) 2015/2280 оd 7. prosinca 2015. o odobrenju učinkovitog alternatora DENSO kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 322, 8.12.2015., str. 64.).
         
            (8)  Provedbena odluka Komisije (EU) 2016/588 оd 14. travnja 2016. o odobrenju tehnologije upotrijebljene u 12-voltnim učinkovitim alternatorima kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 101, 16.4.2016., str. 25.).
         
            (9)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (SL L 263, 9.10.2007., str. 1.).
         
            (10)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
      
      
         
            PRILOG
            
               METODOLOGIJA ZA UTVRĐIVANJE UŠTEDA CO2 OSTVARENIH UPOTREBOM UČINKOVITOG 12-VOLTNOG ALTERNATORA U VOZILIMA KATEGORIJE N1 S KONVENCIONALNIM MOTORIMA S UNUTARNJIM IZGARANJEM
            
            1.   Uvod
            
            Kako bi se utvrdila ušteda CO2 koja se može pripisati uporabi učinkovitog alternatora u vozilu kategorije N1, nužno je odrediti sljedeće:
            
                        (1)
                     
                     
                        uvjete ispitivanja;
                     
                  
                        (2)
                     
                     
                        ispitnu opremu;
                     
                  
                        (3)
                     
                     
                        utvrđenu učinkovitost učinkovitog alternatora i osnovnog alternatora;
                     
                  
                        (4)
                     
                     
                        izračun ušteda CO2;
                     
                  
                        (5)
                     
                     
                        izračun statističke pogreške.
                     
                  
               Simboli, parametri i mjerne jedinice
            
            
               Simboli na latinici
            
            
                        
                           
                     
                     
                        –
                     
                     
                        uštede CO2 [g CO2/km]
                     
                  
                        CO2
                        
                     
                     
                        –
                     
                     
                        ugljikov dioksid
                     
                  
                        CF
                     
                     
                        –
                     
                     
                        faktor konverzije (l/100 km) – (g CO2/km) [gCO2/l], kako je definiran u tablici 3.
                     
                  
                        h
                     
                     
                        –
                     
                     
                        frekvencija kako je definirana u tablici 1.
                     
                  
                        I
                     
                     
                        –
                     
                     
                        jakost struje pri kojoj se provodi mjerenje [A]
                     
                  
                        m
                     
                     
                        –
                     
                     
                        broj mjerenja uzorka
                     
                  
                        M
                     
                     
                        –
                     
                     
                        zakretni moment [Nm]
                     
                  
                        n
                     
                     
                        –
                     
                     
                        broj okretaja [min–1] kako je definiran u tablici 1.
                     
                  
                        P
                     
                     
                        –
                     
                     
                        snaga [W]
                     
                  
                        
                           
                     
                     
                        –
                     
                     
                        standardna devijacija učinkovitosti ekoinovativnog alternatora [%]
                     
                  
                        
                           
                     
                     
                        –
                     
                     
                        standardna devijacija prosječne učinkovitosti ekoinovativnog alternatora [%]
                     
                  
                        
                           
                     
                     
                        –
                     
                     
                        standardna devijacija ukupnih ušteda CO2 [g CO2/km]
                     
                  
                        U
                     
                     
                        –
                     
                     
                        ispitni napon pri kojem se provodi mjerenje [V]
                     
                  
                        v
                     
                     
                        –
                     
                     
                        prosječna brzina vožnje u novom europskom voznom ciklusu (NEDC) [km/h]
                     
                  
                        VPe
                        
                     
                     
                        –
                     
                     
                        potrošnja stvarne energije [l/kWh] kako je definirana u tablici 2.
                     
                  
                        
                           
                     
                     
                        –
                     
                     
                        osjetljivost izračunate uštede CO2 u odnosu na učinkovitost ekoinovativnog alternatora
                     
                  
               Grčki simboli
            
            
                        Δ
                     
                     
                        –
                     
                     
                        razlika
                     
                  
                        η
                     
                     
                        –
                     
                     
                        učinkovitost osnovnog alternatora [%]
                     
                  
                        ηEI
                        
                     
                     
                        –
                     
                     
                        učinkovitost učinkovitog alternatora [%]
                     
                  
                        
                           
                     
                     
                        –
                     
                     
                        prosječna učinkovitost ekoinovativnog alternatora u radnoj točki i [%]
                     
                  
               Indeksi
            
            Indeks i odnosi se na radnu točku
            Indeks j odnosi se na mjerenje uzorka
            
                        EI
                     
                     
                        –
                     
                     
                        ekoinovacija
                     
                  
                        m
                     
                     
                        –
                     
                     
                        mehanički
                     
                  
                        TW
                     
                     
                        –
                     
                     
                        stvarni uvjeti
                     
                  
                        TA
                     
                     
                        –
                     
                     
                        homologacijski uvjeti
                     
                  
                        B
                     
                     
                        –
                     
                     
                        početna norma
                     
                  2.   Uvjeti ispitivanja i oprema
            
            Uvjeti ispitivanja moraju ispunjavati zahtjeve iz norme ISO 8854:2012 (1).
            Ispitna oprema mora biti u skladu sa specifikacijama iz norme ISO 8854:2012.
            3.   Mjerenja i utvrđivanje učinkovitosti
            
            Učinkovitost učinkovitog alternatora utvrđuje se u skladu s normom ISO 8854:2012, uz iznimku elemenata navedenih u ovome stavku.
            Mjerenja se provode u različitim radnim točkama i, kako je definirano u tablici 1. Jakost struje alternatora definira se kao pola nazivne struje u svim radnim točkama. Za svaku je brzinu potrebno održavati stalni napon i izlaznu struju alternatora, a napon treba iznositi 14,3 V.
            
               Tablica 1.
            
            
               Radne točke
            
            
                        Radna točka
                        i
                     
                     
                        Vrijeme zadržavanja
                        [s]
                     
                     
                        Broj okretaja
                        ni [min– 1]
                     
                     
                        Učestalost
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Učinkovitost se izračunava prema formuli 1.
            
               Formula 1.
            
            
               
            Sva mjerenja učinkovitosti moraju se uzastopno provesti najmanje pet (5) puta. Mora se izračunati prosjek mjerenja na svakoj radnoj točki ().
            Učinkovitost ekoinovativnog alternatora (ηEI) izračunava se prema formuli 2.
            
               Formula 2.
            
            
               
            Učinkovitim alternatorom ostvaruje se ušteda mehaničke snage u stvarnim uvjetima (ΔPmRW) i homologacijskim uvjetima (ΔPmTA), kako je definirano u formuli 3.
            
               Formula 3.
            
            
               
            Pri tome se ušteda mehaničke snage u stvarnim uvjetima (ΔPmRW) izračunava prema formuli 4., a ušteda mehaničke snage u homologacijskim uvjetima (ΔPmTA) prema formuli 5.
            
               Formula 4.
            
            
               
            
               Formula 5.
            
            
               
            pri čemu je:
            
               PRW
               : potrebna snaga u „stvarnim” uvjetima [W], a iznosi 750 W
            
               PTA
               : potrebna snaga u homologacijskim uvjetima [W], a iznosi 350 W
            
               ηB
               : učinkovitost osnovnog alternatora [%], a iznosi 67 %
            4.   Izračun ušteda CO2
               
            
            Uštede CO2 učinkovitog alternatora izračunavaju se prema sljedećoj formuli:
            
               Formula 6.
            
            
               
            pri čemu je:
            
               v: prosječna brzina vožnje u NEDC-u [km/h], koja iznosi 33,58 km/h
            
               VPe
               : potrošnja stvarne energije iz tablice 2.
            
               Tablica 2.
            
            
               Potrošnja stvarne energije
            
            
                        Tip motora
                     
                     
                        Potrošnja stvarne energije (VPe)
                        [l/kWh]
                     
                  
                        Benzin
                     
                     
                        0,264
                     
                  
                        Benzin, turbopuhalo
                     
                     
                        0,280
                     
                  
                        Dizel
                     
                     
                        0,220
                     
                  
               CF: faktor naveden u tablici 3.
            
               Tablica 3.
            
            
               Faktor konverzije goriva
            
            
                        Vrsta goriva
                     
                     
                        Faktor konverzije (l/100 km) – (g CO2/km) (CF)
                        [gCO2/l]
                     
                  
                        Benzin
                     
                     
                        2 330 
                     
                  
                        Dizel
                     
                     
                        2 640 
                     
                  5.   Izračun statističke pogreške
            
            Statističke pogreške u rezultatima ispitne metodologije uzrokovane mjerenjima moraju se kvantificirati. Standardna devijacija za svaku radnu točku izračunava se prema sljedećoj formuli:
            
               Formula 7.
            
            
               
            Standardna devijacija vrijednosti učinkovitosti učinkovitog alternatora () izračunava se prema formuli 8.:
            
               Formula 8.
            
            
               
            Standardna devijacija učinkovitosti alternatora () dovodi do pogreške u izračunu ušteda CO2 (). Ta se pogreška izračunava prema formuli 9.:
            
               Formula 9.
            
            
               
            
               Statistička značajnost
            
            Za svaki se tip, varijantu i izvedbu vozila s učinkovitim alternatorom mora dokazati da pogreška u uštedama CO2 izračunata prema formuli 9. nije veća od razlike između ukupnih ušteda CO2 i praga najmanje uštede propisanog u članku 9. stavku 1. Uredbe (EU) br. 427/2014 (vidjeti formulu 10.).
            
               Formula 10.
            
            
               
            pri čemu je:
            
               MT: minimalni prag [g CO2/km]
            
               
                  : ukupna ušteda CO2 [g CO2/km]
            
               
                  : standardna devijacija ukupnih ušteda CO2 [g CO2/km]
            
               
                  : korekcijski koeficijent za CO2 zbog pozitivne razlike u masi između učinkovitog alternatora i osnovnog alternatora.  izračunava se na temelju tablice 4.
            
               Tablica 4.
            
            
                        Korekcijski koeficijent za CO2 zbog dodatne mase
                     
                  Benzin (
                           ) [g CO2/km kg]
                     
                        0,0277 · Δm
                     
                  Dizel (
                           ) [g CO2/km kg]
                     
                        0,0383 · Δm
                     
                  U tablici 4. Δm predstavlja dodatnu masu zbog ugradnje učinkovitog alternatora. To je pozitivna razlika u masi između učinkovitog alternatora i mase osnovnog alternatora. Masa osnovnog alternatora iznosi 7 kg. Proizvođač mora tijelu nadležnom za homologaciju dostaviti provjerenu dokumentaciju o ocjeni te dodatne mase.
            
               Izvješće o ispitivanju i ocjenjivanju
            
            Izvješće mora uključivati:
            
                        —
                     
                     
                        model i masu ispitanih alternatora,
                     
                  
                        —
                     
                     
                        opis ispitne platforme,
                     
                  
                        —
                     
                     
                        rezultate ispitivanja (izmjerene vrijednosti),
                     
                  
                        —
                     
                     
                        izračunate rezultate i odgovarajuće formule.
                     
                  
               Učinkoviti alternator za ugradnju u vozila
            
            Homologacijsko tijelo mora potvrditi uštede CO2 na temelju mjerenja učinkovitog alternatora i osnovnog alternatora primjenom ispitne metodologije iz ovog Priloga. Ako su uštede emisija CO2 manje od praga propisanog u članku 9. stavku 1., primjenjuje se članak 11. stavak 2. drugi podstavak Uredbe (EU) br. 427/2014.
            
               (1)  ISO 8854:2012 Cestovna vozila – Alternatori s regulatorima – Metode ispitivanja i opći zahtjevi
            Referentni broj ISO 8854:2012, objavljeno 1.6.2012.